
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2805 

22 Δεκεμβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση λειτουργίας Προγράμματος Μεταπτυχιακών 
Σπουδών του Τμήματος Ιατρικής της Σχολής Επι¬ 
στημών Υγείας του Αριστοτελείου Πανεπιστημίου 
Θεσσαλονίκης με τίτλο: «Κλινική και Βιομηχανική 

Φαρμακολογία». 1 

Αναπλήρωση Προέδρου στο Τμήμα Επιστημών Προ- 
σχολικής Αγωγής και Εκπαίδευσης (Τ.Ε.Π.Α.Ε.) της 

Παιδαγωγικής Σχολής. 2 

Αναπλήρωση Προέδρου στο Τμήμα Αγρονόμων και Το¬ 
πογράφων Μηχανικών της Πολυτεχνικής Σχολής. 3 
Έγκριση λειτουργίας Προγράμματος Μεταπτυχιακών 
Σπουδών του Τμήματος Διοίκησης Επιχειρήσεων 
και Οργανισμών της Σχολής Διοίκηση και Οικο¬ 
νομίας του ΤΈ.Ι. Πελοποννήσου με τίτλο «Τεχνο- 


οικονομικά Συστήματα Υγείας». 4 

ΑΠΟΦΑΣΕΙΣ 

Αριθμ. 24041 π.ε. (1) 


Έγκριση λειτουργίας Προγράμματος Μεταπτυχιακών 
Σπουδών του Τμήματος Ιατρικής της Σχολής Επιστη¬ 
μών Υγείας του Αριστοτελείου Πανεπιστημίου Θεσ¬ 
σαλονίκης με τίτλο: «Κλινική και Βιομηχανική Φαρ¬ 
μακολογία». 

Ο ΠΡΥΤΑΝΗΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. 3685/2008 και ιδίως το άρθρο 6 
(ΦΕΚ 148 τ.Α') «Θεσμικό πλαίσιο για τις μεταπτυχιακές 
σπουδές», όπως τροποποιήθηκαν με τις διατάξεις του 
άρθρου 24 του Ν. 3696/2008 (ΦΕΚ 177 τ.Α'), του άρθρου 
27 του Ν. 3794/2009 (ΦΕΚ 156 Α') και του άρθρου 37, 
παρ. 5 του Ν. 3848/2010 (ΦΕΚ 71 τ.Α'). 

2. Τις διατάξεις της παρ. 11α του άρθρου 80 του 
Ν. 4009/2011 (ΦΕΚ 195 τ.Α') «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων», όπως τροποποι¬ 
ήθηκαν με τις διατάξεις της παρ. γ' του άρθρου 47 του 
Ν. 4025/2011 (ΦΕΚ 228 τ.Α'), της παρ. 8 του άρθρου 5 
του Ν. 4076/2012 (ΦΕΚ 159 τ.Α'), της παρ. 2 του άρθρου 
34 του Ν. 4115/2013 (ΦΕΚ 24 τ.Α') και του άρθρου 34 
Ν. 4301/2014 (ΦΕΚ 223 τ.Α'). 


3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98 τ.Α'). 

4. Τις διατάξεις του Ν. 3374/2005 (ΦΕΚ 189 τ.Α') και 
ιδίως τα άρθρα 14 και 15 «Διασφάλιση της ποιότητας 
στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων - Παράρτημα δι¬ 
πλώματος» όπως τροποποιήθηκε και ισχύει. 

5. Την απόφαση της Γενικής Συνέλευσης Ειδικής 
Σύνθεσης του Τμήματος Ιατρικής του Αριστοτελείου 
Πανεπιστημίου Θεσσαλονίκης (απόσπασμα πρακτικών 
συνεδρίασης ΓΣΕΣ με αριθ. 11/31-03-2015). 

6. Την έγκριση της Συγκλήτου Ειδικής Σύνθεσης του 
Αριστοτελείου Πανεπιστημίου Θεσσαλονίκης (απόσπα¬ 
σμα πρακτικών συνεδρίασης ΣΕΣ με αριθ. 175/2-10-2015). 

7. Το αριθ. 1647/23-6-2014 έγγραφο της Α.ΔΙ.Π., από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Ιατρικής της Σχολής Επιστη¬ 
μών Υγείας του ΑΠΟ. 

8. Τη με αριθμό 1856/30-9-2015 θετική εισήγηση της 
ΜΟΔΙΠ του ΑΠΟ για την ίδρυση του ΠΜΣ με τίτλο: 
«Κλινική και Βιομηχανική Φαρμακολογία» στο Τμήμα 
Ιατρικής της Σχολής Επιστημών Υγείας. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2015-2016 τη λει¬ 
τουργία του Προγράμματος Μεταπτυχιακών Σπουδών 
του Τμήματος Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονίκης με 
τίτλο: «Κλινική και Βιομηχανική Φαρμακολογία», ως 
εξής: 

Άρθρο 1 

Γενικές Διατάξεις 

Το Τμήμα Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης οργανώ¬ 
νει και λειτουργεί από το ακαδημαϊκό έτος 2015-2016 
Πρόγραμμα Μεταπτυχιακών Σπουδών (ΠΜΣ) με τίτλο: 
«Κλινική και Βιομηχανική Φαρμακολογία», σύμφωνα με 
τις διατάξεις της απόφασης αυτής και τις διατάξεις 
του Ν. 3685/2008 (ΦΕΚ 148 Α') όπως τροποποιήθηκε 
και ισχύει. 

Αρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών (ΠΜΣ) είναι η εκπαίδευση στην Κλινική και Βιομη¬ 
χανική Φαρμακολογία. 

Η Κλινική Φαρμακολογία, είναι ιατρική ειδικότητα στην 
ΕΕ και Η ΠΑ με αντικείμενο το φάρμακο και τη θερα¬ 
πευτική. Ασχολείται με την ορθή χρήση των φαρμάκων 
στον ασθενή, αλλά και με την πραγματοποίηση φαρ¬ 
μακολογικών μελετών όλων των φάσεων. Η επέκταση 
της Κλινικής Φαρμακολογίας, για την βέλτιστη φαρμα¬ 
κοθεραπεία ατόμων σε επίπεδο κοινωνίας, αποτελεί το 
πεδίο της Φαρμακοεπιδημιολογίας. 

Στην φαρμακο-επιδημιολογία αντιμετωπίζονται προ¬ 
βλήματα νοσηρότητας, θνητότητας και θνησιμότητας, 
απουσία ή παρουσία φαρμάκων, η αποτελεσματικότητα 
και/ή ασφάλεια προϊόντων και φυσικά ο υπολογισμός 
του άμεσου και έμμεσου κόστους (φαρμακο-οικονο- 
μία). Τέλος την προσέγγιση της φαρμακολογίας, από τη 
μεριά της φαρμακοβιομηχανίας (ανάγκες πληθυσμών, 
σχεδιασμός/δοκιμασία/ανάπτυξη νέων φαρμάκων, μελέ¬ 
τη αγοράς, τιμολόγηση κ.λπ), εξετάζει το επιστημονικό 
πεδίο της Βιομηχανικής Φαρμακολογίας. 

Σκοπός του ΠΜΣ είναι να εξοικειωθούν οι επαγ- 
γελματίες της Υγείας, αλλά και οι εργαζόμενοι στο 
χώρο του φαρμάκου με την πρακτική εφαρμογή της 
Φαρμακολογίας, ώστε να εξορθολογιστεί η χρήση 
φαρμάκων. 

Ιδιαίτερο ενδιαφέρον παρουσιάζει η εκπαίδευση των 
στελεχών φαρμακευτικών εταιρειών προκειμένου να 
αντιληφθούν καλύτερα τις βασικές έννοιες της Φαρμα¬ 
κολογίας, αλλά και τη φύση του προϊόντος στο οποίο 
δραστηριοποιούνται. 

Το συγκεκριμένο πρόγραμμα μεταπτυχιακών σπουδών 
συνδέεται άρρηκτα με τους στρατηγικούς στόχους του 
Τμήματος Ιατρικής και της Σχολής Επιστημών Υγείας. 

Πρακτικώς διασυνδέει το χώρο της αγοράς φαρμάκου 
με την έρευνα και την ανάπτυξη νέων φαρμάκων, με 
την ορθολογική χρήση των φαρμακευτικών προϊόντων, 
αλλά και την ασφάλεια των καταναλωτών προληπτικών, 
διαγνωστικών και θεραπευτικών μέσων. 

Ως χώρος «φαρμάκου» θεωρείται η ακαδημαϊκή κοι¬ 
νότητα (Σχολές Επιστημών Υγείας), οι Επαγγελματίες 
Υγείας (Ιατροί, Φαρμακοποιοί, Οδοντίατροι, Νοσηλευ¬ 
τές κ.ά.), ο Εθνικός Οργανισμός Φαρμάκων (ΕΟΦ) και οι 
Φαρμακευτικές Επιχειρήσεις. 

Για τους πτυχιούχους Ιατρικής παρέχεται η γνώση, 
που στην ΕΕ αναγνωρίζεται ως εκπαίδευση στην Ει¬ 
δικότητα Κλινικής Φαρμακολογίας για να ασχοληθεί 
κάποιος επαγγελματικά με τις Κλινικές και Προκλινικές 
Μελέτες Φαρμάκων, με την Κλινική Τοξικολογία, με την 
Φαρμακοεπιδημιολογία και Φαρμακοεπαγρύπνηση και 
την Φαρμακοοικονομία. 

Όσον αφορά στον ΕΟΦ, υπάρχει σημαντική ανάγκη 
στελέχωσης ή εκπαίδευσης στελεχών σε σχέση με τη 
Φαρμακολογία, τις μελέτες Φαρμάκων, την Φαρμακοε- 
πιδημιολογία/Φαρμακοεπαγρύπνηση κ.ά. 

Όσον αφορά στις Επιχειρήσεις, ανάλογο πρόγραμμα 
αποτελεί από ετών ανάγκη της αγοράς φαρμάκου και 
την ιδέα υποστηρίζουν ο ΣΦΕΕ (σύνδεσμος φαρμακο¬ 
βιομηχανιών Ελλάδος), η ΠΕΦ (ΠανελλήνιαΈνωση Φαρ¬ 
μακοβιομηχανιών) και ο ΕΦΕΧ (Σύνδεσμος Εταιρειών 
Φαρμάκων Ευρείας Χρήσεως). 


Το ΠΜΣ θα μπορούν να παρακολουθήσουν πτυχιούχοι 
ΑΕΙ και ΤΕΙ της ημεδαπής και αλλοδαπής και στελέχη 
επιχειρήσεων καταξιωμένα στο χώρο τους, με αποδε¬ 
δειγμένο χρόνο θητείας στην Φαρμακοβιομηχανία. 

Αρθρο 3 

Μεταπτυχιακοί Τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης 
(ΜΔΕ) στην «Κλινική και Βιομηχανική Φαρμακολογία» 
στις εξής κατευθύνσεις: 

1) «Κλινική Φαρμακολογία και Φαρμακευτική Ιατρική», 
στους μεταπτυχιακούς/κές φοιτητές/τριες πτυχιούχοι 
Ιατρικής (όλων των Σχολών Επιστημών Υγείας και ομο- 
ταγών ιδρυμάτων της αλλοδαπής, εφόσον προσκομί¬ 
σουν επισήμως αναγνωρισμένους ως ισότιμους ή αντί¬ 
στοιχους τίτλους σπουδών) και 

2) «Βιομηχανική Φαρμακολογία», στους μεταπτυχι- 
ακούς/κές φοιτητές/τριες που είναι πτυχιούχοι των 
Τμημάτων Οδοντιατρικής, Κτηνιατρικής, Φαρμακευτι¬ 
κής, Βιολογίας, Χημείας, Βιοχημείας και Βιοτεχνολο¬ 
γίας, Μοριακής Βιολογίας-Γενετικής και Νοσηλευτικής 
(ΑΕΙ και ΤΕΙ) σχολών της ημεδαπής και αλλοδαπής, 
προσανατολισμένοι στη Φαρμακολογία και πτυχιούχοι 
άλλων Τμημάτων και Σχολών Ανώτατης Εκπαίδευσης 
ΑΕΙ και ΤΕΙ της ημεδαπής και ομοταγών ιδρυμάτων 
αλλοδαπής, οι οποίοι διαθέτουν διετή, τουλάχιστον, 
επαγγελματική εμπειρία, καταξιωμένοι στο χώρο τους, 
με αποδεδειγμένο χρόνο θητείας στην Φαρμακοβιο¬ 
μηχανία. 

Αρθρο 4 

Κατηγορίες πτυχιούχων 

Στο ΠΜΣ γίνονται δεκτοί πτυχιούχοι Τμημάτων: 

1. Ιατρικής Σχολών Επιστημών Υγείας καθώς και Οδο¬ 
ντιατρικής, Κτηνιατρικής, Φαρμακευτικής, Βιολογίας, 
Χημείας, Βιοχημείας και Βιοτεχνολογίας, Μοριακής Βι- 
ολογίας-Γενετικής και Νοσηλευτικής Πανεπιστημιακών 
Ιδρυμάτων της ημεδαπής ή ομοταγών αναγνωρισμένων 
ιδρυμάτων της αλλοδαπής. 

2. Επίσης γίνονται δεκτοί πτυχιούχοι: Τμημάτων 
Νοσηλευτικής των ΤΕΙ καθώς και άλλων Τμημάτων ΑΕΙ 
(Πανεπιστημίων και ΤΕΙ) της ημεδαπής ή ομοταγών 
αναγνωρισμένων ιδρυμάτων της αλλοδαπής, οι οποίοι 
διαθέτουν διετή, τουλάχιστον, επαγγελματική εμπειρία, 
καταξιωμένοι στο χώρο τους, με αποδεδειγμένο χρόνο 
θητείας στη Φαρμακοβιομηχανία. 

Αρθρο 5 

Χρονική Διάρκεια 

Η χρονική διάρκεια για την απόκτηση του Μεταπτυχια¬ 
κού Διπλώματος Ειδίκευσης (ΜΔΕ) ορίζεται σε τέσσερα 
(4) ακαδημαϊκά εξάμηνα-τρία (3) εξάμηνα παρακολούθη¬ 
σης μαθημάτων και ένα (1) εξάμηνο εκπόνηση, συγγραφή 
και παρουσίαση μεταπτυχιακής διπλωματικής εργασίας. 

Αρθρο 6 

Πρόγραμμα Μαθημάτων 

Για την απόκτηση του Μ.Δ.Ε ο κάθε μεταπτυχιακός 
φοιτητής πρέπει να παρακολουθήσει και να εξεταστεί 
επιτυχώς σε 17 μαθήματα, τα οποία αντιστοιχούν σε 
90 πιστωτικών μονάδων (ΕΟΤ3) και να εκπονήσει τη 
μεταπτυχιακή διπλωματική εργασία η οποία αντιστοιχεί 
σε 30 ΕΟΤδ. 

Το πρόγραμμα περιλαμβάνει τρεις (3) ενότητες -τρία (3) εξάμηνα- οι οποίες είναι κοινές και υποχρεωτικές για 
όλους τους μεταπτυχιακούς/ές φοιτητές/τριες. 

Η 4η ενότητα -4ο εξάμηνο- αφορά στη εκπόνηση της μεταπτυχιακής διπλωματικής εργασίας. 

Τα μαθήματα της 1ης ενότητας είναι κορμού, υποχρεωτικά για όλους τους μεταπτυχιακούς/κές φοιτητές/τριες, 
διάρκειας 13 δίωρα το καθένα. 

Τ α μαθήματα της 2ης και 3ης ενότητας είναι υποχρεωτικά για όλους τους μεταπτυχιακούς/κές φοιτητές/τριες, 
διάρκειας 13 δίωρα το καθένα. 

Ο συνολικός αριθμός των ΕΟΤδ του προγράμματος ανέρχεται σε 120. 

Η κατανομή των μαθημάτων είναι η εξής: 


α/α 

Μαθήματα 

Εξάμηνο 

ΕΟΤ3 

1η ΕΝΟΤΗΤΑ - ΚΟΡΜΟΥ ΥΠΟΧΡΕΩΤΙΚΑ ΜΑΘΗΜΑΤΑ 

Α1 

Φιλοσοφία και ηθική της επιστήμης της έρευνας και της εκπαίδευσης στην Ιατρική 

Α' 

6 

Α2 

Στατιστική και στοιχεία Μαθηματικών 

Α' 

6 

Α3 

Πληροφορική 

Α' 

6 

Α4 

Εισαγωγή στη Φαρμακολογία και διασύνδεση με Φαρμακευτικές επιστήμες 

Α' 

6 

Α5 

Τεκμηριωμένη Ιατρική 

Α' 

6 

ΣΥΝΟΛΟ ΕΟΤ3 Α' ΕΞΑΜΗΝΟΥ 

30 


2η ΕΝΟΤΗΤΑ - ΥΠΟΧΡΕΩΤΙΚΑ ΜΑΘΗΜΑΤΑ 

Β1 

Κλινική Φαρμακολογία - Ορθολογική συνταγογράφηση 

Β' 

5 

Β2 

Κλινική Τοξικολογία - Ενόργανη χημική ανάλυση 

Β' 

5 

Β3 

Φαρμακευτική έρευνα και ανάπτυξη φαρμάκων 

Β' 

5 

Β4 

Φαρμακο-γενομική και άλλες «ομικές». Έρευνα και κλινικές εφαρμογές 

Β' 

5 

Β5 

Φαρμακοεπαγρύπνηση-Φαρμακοεπιδημιολογία 

Β' 

5 

Β6 

Ειδική Ιατρική Διατροφολογία, φυσικά προϊόντα, Φυτοθεραπευτικά, Συμπληρώματα 

διατροφής 

Β' 

5 

ΣΥΝΟΛΟ ΕΟΤδ Β' ΕΞΑΜΗΝΟΥ 

30 


3η ΕΝΟΤΗΤΑ-ΥΠΟΧΡΕΩΤΙΚΑ ΜΑΘΗΜΑΤΑ 

Γ1 

Εθνικοί και Διεθνείς Οργανισμοί, Νομοθεσία και Φαρμακευτική πολιτική, εγκρίσεις 

Γ 

6 

Γ2 

Φαρμακο-οικονομία 

Γ 

6 

Γ3 

Διοίκηση φαρμακευτικών επιχειρήσεων 

Γ 

6 

Γ 4 

Φαρμακευτικό ΜαΓΚβΙίης 

Γ 

6 

Γ5 

Φαρμακευτικές πωλήσεις 

Γ 

6 

ΣΥΝΟΛΟ ΕΟΤδ Γ' ΕΞΑΜΗΝΟΥ 


30 


4η ΕΝΟΤΗΤΑ 

ΕΚΠΟΝΗΣΗ, ΣΥΓΓΡΑΦΗ ΚΑΙ ΠΑΡΟΥΣΙΑΣΗ ΔΙΠΛΩΜΑΤΙΚΗΣ ΕΡΓΑΣΙΑΣ 

Δ' 

30 

ΣΥΝΟΛΟ ΕΟΤδ Δ' ΕΞΑΜΗΝΟΥ 

30 

ΓΕΝΙΚΟ ΣΥΝΟΛΟ ΕΟΤδ 

120 


Άρθρο 7 

Αριθμός Εισακτέων 


Ο ετήσιος αριθμός εισακτέων στο ΠΜΣ, ορίζεται κατ’ ανώτατο όριο σε τριάντα (30) μεταπτυχιακούς/κές φοι- 
τητές/τριες κατ’ έτος. 

Πέραν του αριθμού των εισακτέων γίνεται δεκτός ένας επιπλέον (1) υπότροφος του Ιδρύματος Κρατικών Υπο¬ 
τροφιών (Ι.Κ.Υ.) που πέτυχε στο σχετικό διαγωνισμό μεταπτυχιακών σπουδών της ημεδαπής και ένας (1) αλλοδα¬ 
πός υπότροφος του ελληνικού κράτους. Με απόφαση της Γ.Σ.Ε.Σ. ο αριθμός των υποτρόφων μπορεί να αυξηθεί. 

Άρθρο 8 
Προσωπικό 

Στο ΠΜΣ θα απασχοληθούν καθηγητές και λέκτορες των Τμημάτων Ιατρικής του ΑΠΘ καθώς και άλλων Πανε¬ 
πιστημίων της ημεδαπής και αναγνωρισμένων ομοταγών Ιδρυμάτων της αλλοδαπής. 

Επίσης, στο ΠΜΣ μπορούν να απασχοληθούν κατηγο¬ 
ρίες διδασκόντων, όπως προβλέπεται στις διατάξεις του 
άρθρου 5 του Ν. 3685/2008 και τις διατάξεις του άρθρου 
16 του Ν. 4009/2011 όπως τροποποιήθηκε και ισχύει. 

Άρθρο 9 

Υλικοτεχνική Υποδομή 

Για τη λειτουργία του Π.Μ.Σ. αξιοποιούνται η υφιστά¬ 
μενη υλικοτεχνική υποδομή και οι ερευνητικές μονάδες 
του Τμήματος Ιατρικής: 

α) για τους αναγκαίους χώρους διδασκαλίας θα χρη¬ 
σιμοποιηθούν οι αίθουσες Α' και Β' των εργαστηρίων 
Φαρμακολογίας του Τμήματος Ιατρικής, 
β) η νησίδα υπολογιστών του Τμήματος και 
γ) ειδικές εγκαταστάσεις των Εργαστηρίων Φαρμακο¬ 
λογίας, Τοξικολογίας, Κλινικών του Τμήματος Ιατρικής 
και Εργαστηρίων του Τμήματος Φαρμακευτικής. 

Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι και το ακαδημαϊκό 
έτος 2022-2023 με την επιφύλαξη των διατάξεων της 
παρ. 11α του άρθρου 80 του Ν. 4009/2011 (ΦΕΚ 195 Α'), 
όπως τροποποιήθηκε και ισχύει. 

Άρθρο 11 

Κόστος Αειτουργίας 

Σύμφωνα με το άρθρο 8 του Ν. 3685/2008 (ΦΕΚ 
148 Α') το 65% του συνολικού κόστους λειτουργίας του 
προγράμματος ανέρχεται σε 60.000,00 € και αναλύεται 
σε κατηγορίες δαπανών ως εξής: 


Κατηγορία δαπάνης 

Κόστος σε € 

Αμοιβές - Αποζημιώσεις διδακτικού, τε¬ 
χνικού και διοικητικού προσωπικού 

40.000,00 

Μετακινήσεις και φιλοξενία προσκε¬ 
κλημένων ομιλητών Δαπάνες για την 
πρόσκληση και συμμετοχή σε συνέ¬ 
δρια και για την οργάνωση σεμιναρίων 
και διαλέξεων 

10.000,00 

Αναλώσιμα, προμήθεια και συντήρηση 
Η/Υ και άλλου εξοπλισμού 

5.000,00 

Άλλες δαπάνες 

5.000,00 

ΓΕΝΙΚΟ ΣΥΝΟΛΟ 

60.000,00 


Το ανωτέρω κόστος θα καλυφθεί από δίδακτρα, 
καθώς και από άλλες πηγές χρηματοδότησης, όπως 
εκπαιδευτικά και ερευνητικά προγράμματα, χορηγίες 
ιδιωτικών και δημόσιων φορέων κτλ. 

Άρθρο 12 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Δεκεμβρίου 2015 

Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 541 (2) 

Αναπλήρωση Προέδρου στο Τμήμα Επιστημών Προσχο- 
λικής Αγωγής και Εκπαίδευσης (Τ.Ε.Π.Α.Ε.) της Παι¬ 
δαγωγικής Σχολής. 

Η ΠΡΟΕΔΡΟΣ ΤΟΥ ΤΜΗΜΑΤΟΣ ΕΠΙΣΤΗΜΩΝ 
ΠΡΟΣΧΟΛΙΚΗΣ ΑΓΩΓΗΣ ΚΑΙ ΕΚΠΑΙΔΕΥΣΗΣ 

ΤΗΣ ΠΑΙΔΑΓΩΓΙΚΗΣ ΣΧΟΛΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Την με αριθμ. πρωτ. 4157/23.10.2015 διαπιστωτι- 
κή πράξη του Πρύτανη περί εκλογής Προέδρου στο 
Τμήμα Επιστημών Προσχολικής Αγωγής και Εκπαίδευ¬ 
σης της Παιδαγωγικής Σχολής έως τις 31.8.2017 (ΦΕΚ 
781/03.11.2015 τ.Υ.Ο.Δ.Δ), 

2. Τη διάταξη της παρ.4 του άρθρου 10 Ν. 4009 (ΦΕΚ 
195/06.9.2011 τ.Α') όπως τροποποιήθηκε και ισχύει, 

3. Τις διατάξεις της παρ. 1 του άρθρου 35 του 
Ν. 4327/2015 (ΦΕΚ 50/14.5.2015 τ.Α') 

4. Τις διατάξεις της παρ. 3 του άρθρου 6 της Πράξης 
Νομοθετικού Περιεχομένου (ΦΕΚ 127/08.10.2015 τ.Α'), 

5. Το γεγονός ότι η απόφαση αυτή δε προκαλεί δα¬ 
πάνη σε βάρος του κρατικού προϋπολογισμού, ΟΡΙΖΕΙ 
τον καθηγητή του Τμήματος Επιστημών Προσχολικής 
Αγωγής και Εκπαίδευσης της Παιδαγωγικής Σχολής 
Αργύριο Κυρίδη του Γεωργίου, με ΑΔΤΑΕ 443978 ως 
αναπληρωτή της, σε περίπτωση απουσίας ή κωλύματος 
της, έως τις 31.8.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Νοεμβρίου 2015 

Η Πρόεδρος 
ΖΩΗ ΜΠΑΜΠΛΕΚΟΥ 

-♦- 

Αριθμ. 418 (3) 

Αναπλήρωση Προέδρου στο Τμήμα Αγρονόμων και Το¬ 
πογράφων Μηχανικών της Πολυτεχνικής Σχολής. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ ΑΓΡΟΝΟΜΩΝ 
ΚΑΙ ΤΟΠΟΓΡΑΦΩΝ ΜΗΧΑΝΙΚΩΝ 
ΤΗΣ ΠΟΛΥΤΕΧΝΙΚΗΣ ΣΧΟΛΗΣ ΤΟΥ 

ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Την αρ. 3979/23.10.2015 διαπιστωτική πράξη του Πρύ¬ 
τανη περί εκλογής Προέδρου στο Τμήμα Αγρονόμων και 
Τοπογράφων Μηχανικών της Πολυτεχνικής Σχολής έως 
τις 31-8-2017 (ΦΕΚ 779/3.11.2015 τ.Υ.Ο.Δ.Δ), 

2. Τη διάταξη της παρ.4 του άρθρου 10 Ν. 4009 (ΦΕΚ 
195/6-9-2011 τ.Α') όπως τροποποιήθηκε και ισχύει, 

3. Τις διατάξεις της παρ. 1 του άρθρου 35 του 
Ν. 4327/2015 (ΦΕΚ 50/14-5-2015 τ.Α') 

4. Τις διατάξεις της παρ. 3 του άρθρου 6 της Πράξης 
Νομοθετικού Περιεχομένου (ΦΕΚ 127/8-10-2015 τ.Α'), 

5. Το γεγονός ότι η απόφαση αυτή δε προκαλεί 
δαπάνη σε βάρος του κρατικού προϋπολογισμού, 
ορίζει: 

Την καθηγήτρια του Τμήματος Αγρονόμων και Τοπο¬ 
γράφων Μηχανικών της Πολυτεχνικής Σχολής Χρυσού- 
λα Μπούτουρα του Αριστείδη, με ΑΔΤ ΑΚ 274674 ως 
αναπληρωτή του, σε περίπτωση απουσίας ή κωλύματος 
του, έως τις 31-8-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Νοεμβρίου 2015 

Ο Πρόεδρος 
ΔΗΜΗΤΡΙΟΣ ΤΣΟΥΛΗΣ 

-♦- 

Αριθμ. 3029 (4) 

Έγκριση λειτουργίας Προγράμματος Μεταπτυχιακών 
Σπουδών του Τμήματος Διοίκησης Επιχειρήσεων και 
Οργανισμών της Σχολής Διοίκηση και Οικονομίας 
του Τ.Ε.Ι. Πελοποννήσου με τίτλο «Τεχνοοικονομικά 
Συστήματα Υγείας». 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ (ΤΕΙ) ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 3685/2008 (ΦΕΚ 148 τ.Α') και 
ιδίως το άρθρο 6, «θεσμικό πλαίσιο για τις μεταπτυ¬ 
χιακές σπουδές» όπως τροποποιήθηκαν με τις δια¬ 
τάξεις του άρθρου 24 του Ν. 3696/2008 (ΦΕΚ 177 Α'/ 
τ.Α725.8.2008), του άρθρου 27 του Ν. 3794/2009 (ΦΕΚ 
156 Α7τ.Α74.9.2009) και του άρθρου 37, παρ. 5 του 
Ν. 3848/2010 (ΦΕΚ 71 τ.Α'). 

2. Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 τ.Α') «Δομή, λειτουργία, διασφάλιση της ποιό¬ 
τητας των σπουδών και διεθνοποίησης των ανωτάτων 
εκπαιδευτικών ιδρυμάτων», όπως τροποποιήθηκε με 
τις διατάξεις του άρθρου 47, παρ. γ' του Ν. 4025/2011 
(ΦΕΚ 228 Α'), του άρθρου 5, παρ. 8 του Ν. 4076/2012 
(ΦΕΚ 59/Α'), 

3. Τις διατάξεις του άρθρου 34, παρ. 2 του Ν. 4115/2013 
(ΦΕΚ 24/Α') και του άρθρου 34 του Ν. 4301/2014 (ΦΕΚ 
223/τ.Α'), 

4. Τις διατάξεις του Ν. 3374/2005 (ΦΕΚ 189/τ.Α'/2-8-2005) 
«Διασφάλιση της ποιότητας στην ανώτατη εκπαίδευση, 
Σύστημα μεταφοράς και συσσώρευσης πιστωτικών μο¬ 
νάδων - Παράρτημα Διπλώματος». 

5. Τη με αριθμ. 7/26-11-2012 απόφαση του Συμβουλίου 
Διοίκησης του ΤΕΙ-Κ (ΦΕΚ 589/τ.Υ.Ο.Δ.Δ./31-12-2012) και 
την αριθμ. Υ.Α. 2701/Ε5/09-01-2013 Διαπιστωτική Πράξη 
εκλογής Προέδρου του ΤΕΙ-Κ. 

6. Το Π.δ. 91/2013 (ΦΕΚ 131/τ.Α'/05-6-2013) «Μετονο- 
μασία του Τ.Ε.Ι. Καλαμάτας σε Τ.Ε.Ι. Πελοποννήσου - 
Μετονομασία Σχολής - Μετονομασία Τμημάτων - Συγ¬ 
χώνευση Τμημάτων - Κατάργηση Παραρτήματος και 
Τμημάτων - Ίδρυση Σχολής - Συγκρότηση Σχολών του 
Τ.Ε.Ι. Πελοποννήσου. 

7. Το απόσπασμα πρακτικού της Γενικής Συνέλευσης 
Ειδικής Σύνθεσης του τμήματος Διοίκησης Επιχειρή¬ 
σεων και Οργανισμών της Σχολής Διοίκησης και Οικονο¬ 
μίας του Τ.Ε.Ι. Πελοποννήσου (αριθμ. 1/07.10. 2015). 

8. Το απόσπασμα πρακτικού της Συνέλευσης Ειδικής 
Σύνθεσης του Τ.Ε.Ι. Πελοποννήσου (αριθμ. 3/19.11.2015). 

9. Τα υπ’ αριθμ 1376/11-7-2012,1413/17-6-2013 και 1847/ 
4-8-2014 έγγραφα της ΑΔΙΠ από τα οποία προκύπτει ότι 
έχει ολοκληρωθεί η εξωτερική αξιολόγηση των Τμημά¬ 
των ΦΠ, ΒΙΟΘΕΚΑ και ΤΕΤΡΟ του Τ.Ε.Ι. Πελοποννήσου. 

10. Το γεγονός ότι δεν έχει εγκριθεί ο Οργανισμός 
του Ιδρύματος. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Εγκρίνουμε τη λειτουργία του Μεταπτυχιακού Προ¬ 
γράμματος Σπουδών του Τμήματος Διοίκησης Επιχειρή¬ 
σεων και Οργανισμών της Σχολής Διοίκησης και Οικονο¬ 
μίας του Τ.Ε.Ι. Πελοποννήσου με τίτλο: «Τεχνοοικονομικά 
Συστήματα Υγείας», ως ακολούθως: 

Αρθρο 1 

Γενικές διατάξεις 

Το Τμήμα Διοίκησης Επιχειρήσεων και Οργανισμών 
Λογιστικής και Χρηματοοικονομικής της Σχολής Διοίκη¬ 
σης και Οικονομίας του Τ.Ε.Ι. Πελοποννήσου οργανώνει 
Πρόγραμμα Μεταπτυχιακών Σπουδών (Π.Μ.Σ.) με τίτλο: 
«Τεχνοοικονομικά Συστήματα Υγείας» σύμφωνα με τις 
διατάξεις της εισηγήσεως αυτής και τις διατάξεις του 
Ν. 3685/2008 (Α' 148), όπως έχει τροποποιηθεί και ισχύει. 

Άρθρο 2 

Στόχος - Σκοπός 

Το Πρόγραμμα Μεταπτυχιακών Σπουδών (Π.Μ.Σ.) του 
Τμήματος Διοίκησης Επιχειρήσεων και Οργανισμών του 
Τ.Ε.Ι. Πελοποννήσου έχει ως στόχο να εκπαιδεύσει δι¬ 
οικητικά στελέχη στην εκτέλεση και διοίκηση έργων 
στο χώρο της υγείας. Βασικός πυλώνας σε αυτή την 
προσπάθεια αποτελεί η διεπιστημονική προσέγγιση των 
Πληροφοριακών Συστημάτων, της Διοίκησης Ανθρώ¬ 
πινου Δυναμικού και των Υπηρεσιών Υγείας μέσα στο 
περιβάλλον της ταχύτατα μεταβαλλόμενης κοινωνίας 
της πληροφορίας. 

Σκοπό, επίσης, αποτελεί η ειδίκευση των συμμετε- 
χόντων στις σύγχρονες διεπιστημονικές μεθόδους 
προσέγγισης της συνεργασίας κι έρευνας, ώστε να 
καλύψουν με επάρκεια όχι μόνο τις αυξημένες ανά¬ 
γκες του Δημόσιου και Ιδιωτικού Τομέα Υγείας αλλά 
και συναφών Οργανισμών κι Επιχειρήσεων. 

Άρθρο 3 

Μεταπτυχιακοί τίτλοι 

Το Π.Μ.Σ. οδηγεί στην απονομή: Μεταπτυχιακού Δι¬ 
πλώματος Ειδίκευσης (Μ.Δ.Ε.) στα Τεχνοοικονομικά Συ¬ 
στήματα Υγείας». 

Άρθρο 4 

Κατηγορίες πτυχιούχων 

Το Π.Μ.Σ. απευθύνεται κυρίως, αλλά όχι αποκλειστικά, 
σε πτυχιούχους Τμημάτων Διοίκησης Επιχειρήσεων, 
Χρηματοοικονομικής, Οικονομικών Επιστημών, θετικών 
Επιστημών και εφαρμοσμένων επιστημονικών αντικει¬ 
μένων Ανώτατων Εκπαιδευτικών Ιδρυμάτων της ημεδα¬ 
πής ή και αναγνωρισμένων ομοταγών ιδρυμάτων της 
αλλοδαπής. 

Άρθρο 5 

Χρονική Διάρκεια 

Με την επιφύλαξη των διατάξεων του άρθρου 98 του 
Ν. 4310/2014 (Α' 258) «Ερευνα, Τεχνολογική Ανάπτυξη 
και Καινοτομία και άλλες διατάξεις» και του άρθρου 
80 παρ. 11 περ. α του Ν. 4009/2011 (Α' 195), όπως τρο¬ 
ποποιήθηκε με τις διατάξεις του άρθρου 47 περ. γ του 
Ν. 4025/2011 (Α' 228), του άρθρου 5 παρ. 8 του Ν. 4076/2012 
(Α' 159) και του άρθρου 34 παρ. 2 του Ν. 4115/2013 (Α' 24), 
το Π.Μ.Σ. ©α λειτουργήσει μέχρι και το ακαδημαϊκό έτος 
2019-2020, οπότε και θα αξιολογηθεί η δυνατότητα συ¬ 
νέχισης της λειτουργίας του. Η διάρκεια του Π.Μ.Σ. που 

οδηγεί σε μεταπτυχιακό δίπλωμα ειδίκευσης (Μ.Δ.Ε.) 
Θα είναι τρία (3) εξάμηνα εκ των οποίων το 3ο εξάμηνο 
διατίθεται για την εκπόνηση της διπλωματικής εργασίας. 

Άρθρο 6 

Πρόγραμμα Μαθημάτων 

Για την απόκτηση του Μ.Δ.Ε. απαιτείται η επιτυχής 
εξέταση σε δέκα (10) μαθήματα του προγράμματος κα¬ 
θώς και η επιτυχής εξέταση της μεταπτυχιακής διπλω¬ 
ματικής εργασίας. Τα μαθήματα αντιστοιχούν σε τριά¬ 
ντα (35) πιστωτικές μονάδες ανά εξάμηνο σπουδών. Η 
διπλωματική εργασία αντιστοιχεί επίσης σε τριάντα (30) 
πιστωτικές μονάδες. Συνολικά απαιτείται η συμπλήρωση 
εκατό (100) πιστωτικών μονάδων. 

Εξαμηνιαία Μεταπτυχιακά μαθήματα στο πρόγραμμα 
πλήρους φοιτήσεως 


Α' Εξάμηνο 

α/α 

Μάθημα 

Πιστωτικές 
Μονάδες (ΕΟΤ3) 

1 

Διοίκηση και Λειτουργίες 
Οργανισμών Υγείας 

7 

2 

Σχεδιασμός Πολιτικών και 
Συστημάτων Υγείας 

7 

3 

Οικονομικά της Υγείας 

7 

4 

Πληροφοριακά Συστήματα 
Μονάδων Υγείας 

7 

5 

Μεθοδολογία Έρευνας 
στην Υγεία 

7 


Σύνολο: 

35 


Β' Εξάμηνο 


α/α 

Μάθημα 

Πιστωτικές 
Μονάδες (ΕΟΤδ) 

1 

Μάρκετινγκ Υπηρεσιών Υγείας 

7 

2 

Χρηματοοικονομική Διοίκηση 
Υγείας 

7 

3 

Επιχειρησιακός Σχεδιασμός 
Οργανισμών Υγείας 

7 

Κατεύθυνση Διοίκησης Τεχνολογίας, Πληροφορικής κι 
Επικοινωνιών στην Υγεία 

1 

Διαλειτουργικότητα Συστημάτων 
Πληροφορικής της Υγείας 

7 

Κατεύθυνση Διοίκησης Υπηρεσιών Υγείας κι 
Τεχνολογίας, Πληροφορικής κι Επικοινωνιών στην Υγεία 

1 

Στρατηγικές ανάπτυξης κι 
αξιολόγησης Ανθρώπινου 
Δυναμικού Οργανισμών Υγείας 

7 

ΜΑΘΗΜΑΤΑ ΕΠΙΛΟΓΗΣ ΥΠΟΧΡΕΩΤΙΚΑ 
(1 μάθημα από την κάθε κατεύθυνση) 

Κατεύθυνση Διοίκησης Τεχνολογίας, Πληροφορικής κι 
Επικοινωνιών στην Υγεία 

1 

Ανασχεδιασμός και 
Βελτιστοποίηση Επιχειρησιακών 
Διαδικασιών 

7 

2 

Διαδικτυακάς Τεχνολογίες και 
Εφαρμογές Ηλεκτρονικής Υγείας 

7 


Κατεύθυνση Διοίκησης Υπηρεσιών Υγείας κι Ανάπτυξης 
Ανθρώπινου Δυναμικού 

1 

Διαχείριση Κρίσεων 
και Διαπραγματεύσεις 

7 

2 

Εργασιακές Σχέσεις 
και Ασφάλεια 

7 


Σύνολο: 

35 


Γ' Εξάμηνο 

α/α 

Μάθημα 

Πιστωτικές 
Μονάδες (ΕΟΤδ) 

1 

Μεταπτυχιακή Διπλωματική 
Εργασία (ΜαεΙθίτίίθείε) 

30 


Σύνολο: 

30 


Άρθρο 7 

Αριθμός Εισακτέων 

Ο αριθμός εισακτέων ορίζεται κατ’ ανώτερο όριο 
σε σαράντα (40) φοιτητές ανά Τμήμα. Σε περίπτωση 
ισοβαθμίας των υποψηφίων φοιτητών εισάγονται ως 
υπεράριθμοι όσοι ισοβαθμούν με τον τελευταίο επιτυ- 
χόντα. Εφόσον οι εισακτέοι υπερβαίνουν τον παραπάνω 
όριο, δημιουργείται και δεύτερο Τμήμα. Ο αριθμός των 
εισακτέων μπορεί να τροποποιείται με απόφαση της 
Συντονιστικής Επιτροπής. 

Άρθρο 8 
Προσωπικό 

Στα μαθήματα του μεταπτυχιακού προγράμματος 
σπουδών θα διδάξουν εκτός από μέλη Ε.Π. του Τμήματος 
και άλλα μέλη Δ.Ε.Π. άλλων Πανεπιστημιακών Τμημάτων 
ή Ε.Π. άλλων Τεχνολογικών Εκπαιδευτικών Ιδρυμάτων ή 
επιστήμονες με αναγνωρισμένο επαγγελματικό έργο σε 
σχετικό επιστημονικό πεδίο και κύρους, της ημεδαπής 
και αλλοδαπής, καθώς και άλλες κατηγορίες σύμφωνα 
με τις διατάξεις του άρθρου 5 του Ν. 3685/2008 (Α' 148) 
και του Ν. 4009/2011 και τις συμπληρώσεις τους. 

Άρθρο 9 

Υλικοτεχνική Υποδομή 

Το Πρόγραμμα Μεταπτυχιακών Σπουδών θα λειτουρ¬ 
γήσει στις εγκαταστάσεις του Τ.Ε.Ι. Πελοποννήσου με 
τον υφιστάμενο εξοπλισμό. 

Άρθρο 10 

Κόστος Λειτουργίας 

Το ετήσιο κόστος λειτουργίας εξαρτάται από τον 
αριθμό των φοιτητών του Μ.Π.Σ.. Ενδεικτικά εφόσον οι 
φοιτητές είναι 40 το συνολικό κόστος ανέρχεται στις 
80.000 €. Το ανωτέρω κόστος λειτουργίας του Π.Μ.Σ. Θα 
καλυφθεί από τα δίδακτρα (για 40 φοιτητές χ 2.000,00 € 
ετησίως = 80.000,00 €), καθώς επίσης και από χορηγίες 
δημοσίου και ιδιωτικού φορέα, εφόσον αυτές υπάρξουν. 
Ο προϋπολογισμός αυτός αναλύεται ως εξής: 


Προϋπολογισμός 

Κατηγορίες 

Κόστος 

Αμοιβές προσωπικού 

41.000€ 

Αναλώσιμα, εκπαιδευτικό υλικό, 
πρόσθετος εξοπλισμός 
(προμήθεια-συντήρηση-ανανέωση) 

4.000€ 



















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


33167 


Μετακινήσεις 

3.000€ 

Υποτροφίες 

4.000€ 

Ειδικός Λογαριασμός 

8.000€ 

Λειτουργικά έξοδα ΤΕΙ 

20.000€ 

Σύνολο 

80.000€ 


Αρθρο 11 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση, Θα ρυθμίζονται από τον Κανονισμό Μεταπτυχιακών 


Σπουδών και τα αρμόδια όργανα, σύμφωνα με την κεί¬ 
μενη νομοθεσία. 

Όλα τα θέματα που δεν προβλέπονται στην παρούσα 
πρόταση θα ρυθμίζονται από τον Κανονισμό Μεταπτυ¬ 
χιακών Σπουδών και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 20 Νοεμβρίου 2015 
Ο Πρόεδρος 

ΔΗΜΗΤΡΙΟΣ ΒΕΛΙΣΣΑΡΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020280522 121 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































